Klinisk nevrofysiologi

Klinisk nevrofysiologi er en medisinsk spesialitet, som befatter seg med undersøkelse av sykdommer i nervesystemet, muskulatur og i den nevromuskulære endeplate. Nevrofysiologiske undersøkelser er for det meste basert på målinger av elektrisk aktivitet i nevroner og muskelceller. Sentrale undersøkelsesmåter er:
 Elektroencefalografi, også kalt EEG
 Elektromyografi og nevrografi, også kalt EMG og NCV
 Fremkalte responser 
 Polysomnografi og Multippel søvnlatenstest
 Kvantitative sensoriske tester
 Intraoperativ monitoring
 Elektroretinografi
 Andre kvantitative målinger av nervesystemets funksjon, for eksempel autonom funksjon.

Historikk 
Spesialiteten i klinisk nevrofysiologi ble opprettet i Norge i 1957. Så sent som i 1970 var det kun syv godkjente spesialister i klinisk nevrofysiologi 
. Mange land har ikke egen spesialitet i klinisk nevrofysiologi, og denne rollen fylles av nevrologer (bl.a. USA og Tyskland). Andre land som har klinisk nevrofysiologi som egen spesialitet er Storbritannia, Sverige, Finland, Spania og Italia. Det er 48 personer som er godkjent som spesialister i klinisk nevrofysiologi i Norge (per 30.11.2009). Kliniske nevrofysiologer samarbeider tett med mange spesialister, men først og fremst nevrologer, nevrokirurger og ortopeder. Derfor er flere enn 3 av 4 norske kliniske nevrofysiologer også spesialister i nevrologi.

Spesialistutdanning 
Kravene til å bli spesialist i klinisk nevrofysiologi i Norge er, foruten norsk autorisasjon som lege:
 1 års tjeneste i nevrologi
 4 års tjeneste i nevrofysiologi (noe kan erstattes av forskning eller administrativ erfaring)
 Gjennomførte kurs
 Krav til antall gjennomførte prosedyrer

Institusjoner som har spesialister i klinisk nevrofysiologi 
Listen under viser hvilke institusjoner som tilbyr konsultasjon hos spesialist i klinisk nevrofysiologi. En del av disse er offentlige eller har avtale om offentlig refusjon mens en del er helt private, dvs. uten avtale om driftsavtale med NAV

Offentlige sykehus som tilbyr service i klinisk nevrofysiologi:
 Oslo universitetssykehus har klinisk nevrofysiologi på tre forskjellige avdelinger: Rikshospitalet, Ullevål universitetssykehus og Spesialsykehuset for epilepsi
 St. Olavs hospital i Trondheim
 Universitetssykehuset Nord-Norge i Tromsø, med telemedisinsk service til Kirkenes, Hammerfest og Harstad
 Haukeland universitetssykehus i Bergen
 Stavanger universitetssjukehus
 Akershus universitetssykehus i Lørenskog
 Sykehuset Innlandet i Lillehammer, med ambulerende og telemedisinsk service fra Lillehammer til Elverum og Gjøvik
 Sykehuset Østfold, på avdelingen i Fredrikstad
 Haugesund sjukehus – telemedisinsk service fra Stavanger
 Ålesund sjukehus – ambulerende og telemedisinsk service fra St. Olavs hospital
 Helgelandssykehuset – ambulerende og telemedisinsk service fra St. Olavs hospital
 Førde sentralsjukehus – ambulerende og telemedisinsk service fra Haukeland universitetssykehus

Institusjoner utenom de offentlige sykehus:
 Nevrosenteret i Oslo
 Sandvika Nevrosenter i Sandvika
 Volvat Medisinske Senter i Oslo
 Eeg Laboratoriet AS i Oslo
 Telemark Nevrologisk og klinisk nevrofysiolog praksis i Porsgrunn

Se også 
 Nevroanatomi 
 Nevrokirurgi 
 Nevrologi 
 Nevropsykologi
 Nevroradiologi

Referanser

Eksterne lenker 
 Artikler om Klinisk nevrofysiologi i Tidsskrift for Den norske legeforening
 Norsk forening for klinisk nevrofysiologi
 Klinisk nevrofysiologi - Oversikt over spesialiteten klinisk nevrofysiologi, Den norske lægeforening.
 Spesialistregler i klinisk nevrofysiologi
 British Society for Clinical Neurophysiology

Klinisk nevrofysiologi
Nevrofysiologi

bn:স্নায়ুশারীরবিদ্যা
bg:Неврофизиология
cs:Neurofyziologie
da:Neurofysiologi
de:Neurophysiologie
eu:Neurofisiologia
fr:Neurophysiologie
id:Neurofisiologi
it:Neurofisiologia
he:נוירופיזיולוגיה
lt:Neurofiziologija
nl:Neurofysiologie
pl:Neurofizjologia
ro:Neuropsihologie
ru:Нейрофизиология
sr:Неурофизиологија
sv:Neurofysiologi
uk:Нейрофізіологія
vi:Sinh lý học thần kinh
zh:神经生理学